Hedebølge i England får bugt med Google-servere

Vi er tæt på at sætte varmerekorder herhjemme, men det er nærmest intet i forhold til situationen med hedebølgen i England og specifikt London, hvor man har passeret 40 grader og erklæret undtagelsestilstande.

Udover at englænderne kæmper med folkesundheden og ildebrande under hedebølgen, så giver det også udfordringer med IT-infrastrukturen. Varme er én af de største trusler mod serverparker og lignende. Derfor giver det udfordringer, når lufttemperaturen pludselig stiger så massivt.

Læs også: Varme kabler får elpriserne til at stige

I London har både Google og Oracle datacentre placeret. De måtte i går, den 19. juli, hvor temperaturen nåede over 40 grader, bukke under for varmen. Serverne kunne ganske enkelt ikke holdes tilpas kolde til at alt fungerede som normalt. Der var derfor hjemmesider i går, der var utilgængelige, da Google måtte slukke flere servere for at modstå varmen og sikre køling til resten.

Én af de ramte var blandt andet WordPress-sider hostet af firmaet WP Engine. Det gik blandt andet udover iNPUTs norske kolleger på siden ITAvisen.no, der var nede i næsten 12 timer startende i går aftes. I følge Google Clouds statusside, så skulle tingene være tilbage til normal igen.

Ligesom herhjemme, så er infrastrukturen i England slet ikke bygget til disse ekstreme temperaturer. Hedebølgen i England har derfor givet massive problemer på tværs af landet. Blandt andet med smeltende landingsbaner i Luton Airport i London.

Hedebølge i England får bugt med Google-servere